1. **ᓇᓗᓇᐃᒃᑯᑕᖅ**

|  |  |  |  |
| --- | --- | --- | --- |
| **ᐃᖅᑲᓇᐃᔮᑉ ᓈᓴᐅᑖ:** | **ᐃᖅᑲᓇᐃᔮᖓᑕ ᐊᑎᖓ** | **ᑲᒪᔨᐅᑉ ᐃᖅᑲᓇᐃᔮᖓ:** | **ᑮᓇᐅᔭᓕᕆᓂᕐᒧᑦ ᓇᓗᓇᐃᒃᑯᑖ:** |
| ᑕᑯᓗᒍ ᐅᐃᒍᖓ | ᐊᖓᔪᖅᑳᖅ ᐊᖏᕐᕋᒥᑦ ᓄᓇᓕᖕᓂᓪᓗ ᑲᒪᔨᓄᑦ | ᑕᑯᓗᒍ ᐅᐃᒍᖓ | ᑕᑯᓗᒍ ᐅᐃᒍᖓ |
| **ᐃᖅᑲᓇᐃᔭᕐᕕᒃ:** | **ᐊᕕᑦᑐᖅᓯᒪᕝᕕᒋᔭᖓ** | **ᓄᓇᓕᒃ:** | **ᓇᓂ:** |
| ᐋᓐᓂᐊᖃᕐᓇᖏᑦᑐᓕᕆᔨᒃᑯᑦ | ᑕᑯᓗᒍ ᐅᐃᒍᖓ | ᑕᑯᓗᒍ ᐅᐃᒍᖓ | ᑕᑯᓗᒍ ᐅᐃᒍᖓ |

1. **ᐱᔾᔪᑎᖓ**

|  |
| --- |
| **ᐱᔾᔪᑎᓪᓗᐊᑕᖓ ᖃᓄᐃᒻᒪᑦ ᐃᖅᑲᓇᐃᔮᒃᓴᖅ ᐱᑕᖃᕐᒪᖔᑦ, ᑭᓱ ᐃᓗᓕᖓᓂ ᑭᓲᖕᒪᖔᓪᓗ ᑕᒪᒃᑭᕐᓗᒍ ᐱᔭᕇᖅᑎᓪᓗᒍ ᖃᓄᐃᓕᖓᓇᔭᕐᒪᖔᑦ.** |
| ᑲᒪᒋᔭᐅᕙᒡᓗᓂ ᐊᐅᓚᑦᑎᔨᒋᔭᐅᔪᒧᑦ ᐊᖏᕐᕋᕆᔭᐅᔪᓂ ᓄᓇᓕᖕᓂᓗ ᑲᒪᒋᔭᖃᖅᐸᖕᓂᕐᒧᑦ ᐱᓕᕆᖃᑎᖃᕐᓗᓂᓗ ᐃᓱᒪᑕᕆᔭᐅᔪᒥᒃ ᐋᓐᓂᐊᖃᕐᓇᙱᑦᑐᓕᕆᓂᕐᒧᑦ ᐱᓕᕆᐊᖑᕙᒃᑐᓄᑦ (SHP−ᓄᑦ) ᓄᓇᓕᖕᓂᓗ ᐋᓐᓂᐊᖃᕐᓇᙱᑦᑐᓕᕆᓂᕐᒧᑦ ᐃᓗᐊᖅᓴᐃᔨᓂᒃ (CHN−ᓂᒃ) ᑖᓐᓇ ᐃᓱᒪᑕᕆᔭᐅᔪᖅ ᐊᖏᕐᕋᕆᔭᐅᔪᓂ ᓄᓇᓕᖕᓂᓗ ᑲᒪᒋᔭᖃᖅᐸᖕᓂᕐᒧᑦ (SHCC−ᒧᑦ) ᐱᑎᑦᑎᕙᒃᐳᖅ ᐃᓗᐊᖅᓴᐃᓂᕐᒧᑦ ᑲᒪᒋᔭᖃᕐᓂᕐᒧᑦ ᐃᑲᔪᖅᑐᐃᓂᕐᒧᓪᓗ ᐱᔨᑦᑎᕋᕐᓂᕆᔭᐅᕙᒃᑐᓂ ᑭᒃᑯᑐᐃᓐᓇᓄᑦ ᐃᓅᓂᖏᓐᓂ ᐊᔪᖁᙱᓪᓗᒋᑦ ᐊᖏᕐᕋᕆᔭᒥᓃᑦᑐᓐᓇᕐᓂᕐᒥᒃ ᐅᔾᔨᕐᓇᖅᓯᑎᑦᑎᔪᒪᓂᕐᒧᓪᓗ ᐱᐅᓛᒃᑯᑦ ᐊᐅᓚᔪᓐᓇᕐᓂᖏᓐᓄᑦ ᐱᓕᕆᐊᖑᕙᒃᑐᑦ ᖃᐅᑕᒫᑦ ᐃᓅᓂᐊᕐᓗᓂ. SHCC−ᑯᑦ ᑲᒪᒋᔭᖃᖅᐸᒃᑭᕗᑦ ᐊᔪᕈᓐᓃᖅᓴᖅᑎᑦᑎᕙᒃᐳᑦ ᖃᓄᐃᓕᐅᖁᔨᕙᒃᐳᓪᓗ ᑕᒪᒃᑯᓄᖓ ᐊᖏᕐᕋᕆᔭᐅᔪᓂ ᓄᓇᓕᖕᓂᓗ ᑲᒪᒋᔭᖃᕐᓂᕐᒧᑦ (HCC−ᒧᑦ) ᐃᖅᑲᓇᐃᔭᖅᑎᒋᔭᐅᔪᓂ ᐱᓕᕆᕝᕕᒋᔭᐅᔪᓂ ᓄᓇᓕᖕᓂ. |

1. **ᖃᓄᐃᓕᖓᓂᖓ**

|  |
| --- |
| **ᓇᓗᓇᐃᔭᕈᒃ ᖃᓄᖅ ᐃᖅᑲᓇᐃᔮᖅ ᐃᑲᔪᖅᓯᓂᖃᕐᒪᖓᖅ ᐊᑦᑐᐃᓂᖃᕐᒪᖔᕐᓗ ᑎᒥᐅᔪᒥᒃ.** |
| SHCC−ᑯᑦ ᓇᓗᙱᑦᑎᐊᕈᑎᖃᖅᐸᒃᐳᑦ ᑲᔪᓯᑎᑕᐅᓂᖏᑦ ᐱᐅᔪᓂᒃ ᐱᓕᕆᕝᕕᖃᕐᓂᕐᒧᑦ ᐊᐅᓚᑦᑎᕝᕕᖃᕐᓂᕐᒥᒃ, ᐃᓗᐊᖅᓴᐃᓂᕐᒥᒃ ᐃᑲᔪᖅᑐᖅᑕᐅᓂᕐᒧᓪᓗ ᐱᔨᑦᑎᕋᕐᓂᕆᔭᐅᕙᒃᑐᓂᒃ ᐱᓕᕆᕝᕕᒋᔭᐅᔪᓄᑦ ᐊᖏᕐᕋᕆᔭᖏᓐᓂ ᐊᓯᖏᓐᓂᓗ ᓄᓇᓕᖕᓂ ᐋᖅᑭᒃᓯᒪᓂᕆᔭᐅᔪᓂ, ᐃᑲᔪᖅᐸᒡᓗᒋᑦ ᐊᐅᓚᔪᓐᓇᕐᓂᕐᒥᒃ ᐊᔪᙱᓐᓂᓕᒫᖏᑦᑎᒐᒍᑦ ᐃᓛᒃᑰᕈᓐᓇᕐᓗᑎᒡᓗ ᑕᒪᒃᑯᓇᙵᑦ ᖃᔅᓯᑲᓪᓚᖕᓄᑦ ᐃᓂᒋᔭᐅᕙᒃᑐᓂ−ᑐᙵᕕᓕᖕᓂᒃ ᑲᒪᒋᔭᐅᓂᕐᒧᑦ ᐱᔨᑦᑎᕋᕐᓂᕆᔭᐅᔪᓄᑦ. SHCC−ᑯᑦ ᑲᒪᒋᔭᖃᖅᐸᒃᐳᑦ ᐊᔪᕈᓐᓃᖅᓴᖅᑎᑦᑎᕙᒃᐳᑦ ᐊᐅᓚᑦᑎᕙᒃᐳᓪᓗ HCC−ᒧᑦ ᐃᖅᑲᓇᐃᔭᖅᑎᒋᔭᐅᔪᓂᒃ ᓇᓗᓇᐃᖅᑕᐅᓯᒪᔪᓂ ᐱᕈᕕᒃᓴᖃᕐᕕᒋᓪᓗᒋᑦ ᓄᓇᓕᖕᓂ. |

1. **ᑲᒪᒋᔭᕆᐊᓕᖏᑦ**

|  |
| --- |
| **ᓇᓗᓇᐃᔭᕐᓗᒋᑦ ᐱᓕᕆᐊᓪᓗᐊᑕᖏᑦ ᑭᓱᓪᓗ ᑲᔪᓯᑎᓐᓂᐊᕐᒪᖔᒋᑦ ᓂᕆᐅᒋᔭᐅᔪᑦ ᐃᖅᑲᓇᐃᔮᒥᓂ. ᐊᖓᔪᖅᑳᒧᑦ ᐃᓂᒥ, ᓇᓗᓇᐃᕐᓗᒋᑦ ᐊᑖᓃᑦᑐᑦ ᐃᖅᑲᓇᐱᔮᑦ ᑐᕌᒐᕆᔭᐅᔪᓄᑦ ᑎᑭᐅᑎᒍᑕᐅᓂᐊᖅᑐᑦ.** |
| **ᖃᐅᔨᓴᖅᐸᒃᐳᖅ ᖃᓄᐃᓕᖓᓂᖏᓐᓂᒃ ᐱᓕᕆᕝᕕᒋᔭᐅᕙᒃᑐᑦ ᐃᓂᑖᖅᑎᑕᐅᓯᒪᔪᑦ ᐅᓂᑖᖅᑎᑕᐅᒃᑲᓐᓂᖅᓯᒪᔪᓪᓘᓐᓃᑦ ᐊᖏᕐᕋᕆᔭᐅᔪᓂ ᓄᓇᓕᖕᓂᓗ ᑲᒪᒋᔭᐅᕙᖕᓂᕐᒧᑦ (HCC−ᒧᑦ) ᐱᓕᕆᐊᖑᔪᒧᑦ ᐃᒪᓐᓇᐃᓕᐅᖅᖢᓂ:**   * ᕿᒥᕐᕈᐊᒃᑲᓐᓂᕐᓗᒍ ᐊᖏᕐᕋᕆᔭᐅᔪᒥ ᑲᒪᒋᔭᖃᖅᐸᖕᓂᕐᒧᑦ ᑕᐃᒪᐃᓕᐅᖁᔨᓂᕐᒧᑦ ᑎᑎᕋᖅᓯᒪᔪᖅ. * ᕿᒥᕐᕈᐊᒃᑲᓐᓂᕐᓗᒍ ᐱᓕᕆᕝᕕᒋᔭᐅᔫᑉ ᑎᑎᖅᑲᖁᑎᖏᑦ ᐊᒻᒪᓗ/ᐅᕝᕙᓘᓐᓃᑦ ᐃᓗᐊᖅᓴᐃᕙᖕᓂᕐᒧᑦ ᑎᑎᕋᖅᓯᒪᔪᖁᑎᑦ ᑕᐃᒪᐃᖁᔭᐅᒍᓂ; * ᕿᒥᕐᕈᐊᖅᓯᓂᖅ ᐱᓕᕆᕝᕕᒋᔭᐅᔭᒃᑐᑦ ᖃᓄᐃᓕᓯᒪᓂᖏᓐᓂᒃ ᐊᓯᖏᓐᓄᑦ ᐱᔨᑦᑎᕋᖅᑎᕆᔭᐅᕙᒃᑐᓄᑦ ᑕᒪᓐᓇ ᓈᒻᒪᒃᐸᑦ: * ᐱᔭᕇᖅᓯᓂᖅ ᑎᒥᒃᑯᑦ ᖃᐅᔨᓴᖅᓯᓂᕐᒥᒃ; * ᑐᑭᓕᐅᕆᓂᕐᒥᒃ ᑎᑎᕋᖅᓯᒪᔪᓂᒃ ᖃᐅᔨᒪᓕᕈᒪᓂᕐᒧᑦ ᐊᑲᐅᙱᓕᐅᖁᑎᓪᓚᑦᑖᓂᒃ/ᐱᔭᐅᔭᕆᐊᖃᓪᓚᕆᒃᑐᓂᒃ; * ᐱᓂᖅ ᑐᓴᖅᑕᐅᔪᒃᓴᒃᑲᓐᓂᕐᓂᒃ ᐱᓕᕆᕝᕕᒋᔭᐅᕙᒃᑐᒥᑦ ᐃᓚᖏᓐᓂᓪᓗ ᐃᒪᓐᓇᐃᑦᑑᓗᑎᒃ, ᐱᓕᕆᕝᕕᒋᔭᐅᔫᑉ ᑭᖑᓂᑦᑎᓐᓂ ᖃᓄᐃᖓᖃᑦᑕᖅᓯᒪᓂᖓᓄᑦ; * ᐱᔭᕇᖅᓯᓂᖅ ᕿᒥᕐᕈᐊᖅᓯᒃᑲᓐᓂᕐᓂᕐᓗ ᐊᖏᕐᕋᕆᔭᐅᒧᒥ ᑲᒪᒋᔭᖃᖅᐸᖕᓂᕐᒧᑦ ᖃᐅᔨᓴᖅᓯᓂᕐᒧᑦ ᑎᑎᕋᕆᐊᓕᖕᒥᒃ ᐱᓕᕆᕝᕕᒋᔭᐅᔫᓪᓗ ᑲᒪᒋᔭᐅᓂᖓᓄᑦ ᐱᕙᒌᔭᖅᓯᒪᔪᒥᒃ. * ᐋᖅᑭᒃᓯᒪᓕᖅᑎᑦᑎᓂᖅ ᐅᖃᖃᑎᖃᖃᑦᑕᕐᓂᐊᕐᓂᕐᒥᒃ ᐱᓕᕆᕝᕕᒋᔭᐅᕙᒃᑐᒥᒃ ᐃᓚᖏᓐᓂᒡᓗ, ᑕᐃᒪᐃᓕᐅᕐᓂᕐᒥᓂᓗ ᓇᓗᙱᑦᑎᐊᕐᓗᓂ ᖃᐅᔨᔭᐅᔭᕆᐊᖃᙱᑦᑐᖁᑎᖏᓐᓂᒃ ᑐᓴᖅᑕᐅᔭᕆᐊᖃᙱᑦᑐᖁᑎᖏᓐᓂᒡᓗ; ᐊᒻᒪᓗ * ᐱᓂᖅ ᑐᓴᖅᑕᐅᔪᒃᓴᒃᑲᓐᓂᕐᓂᒃ ᑭᖑᓂᖓᒍᑦ ᐳᓛᕆᐊᕐᓂᕆᔭᐅᔪᓂ ᐃᓕᐅᖅᑲᐃᓂᕐᓗ ᐊᓯᖏᓐᓂᒃ ᐊᑐᖅᑕᐅᔪᓐᓇᖅᑐᓂᒃ ᑐᓴᖅᑕᐅᔪᒃᓴᓂᒃ ᐱᓕᕆᕝᕕᒋᔭᐅᔫᑉ ᑎᑎᕋᖅᓯᒪᔪᖁᑎᖏᓐᓂ.   **ᐋᖅᑭᓱᐃᕙᒃᐳᖅ ᓄᑖᙳᕆᐊᖅᑎᑦᑎᕙᒃᐳᕐᓗ ᐱᓕᕆᕝᕕᒋᔭᐅᕙᒃᑐᑦ ᑲᒪᒋᔭᐅᕙᖕᓂᖏᓐᓄᑦ ᐱᕙᒌᔭᖅᓯᒪᔪᒥᒃ ᑕᒪᓐᓇ ᑐᙵᕕᖃᖅᑎᑕᐅᓪᓗᓂ ᖃᐅᔨᓴᖅᑕᐅᓯᒪᔪᓂᑦ ᐱᔭᐅᔭᕆᐊᓕᖕᓂᒃ ᐃᓄᖕᒥᑦ ᐃᓗᐊᖅᓴᐅᑎᒋᖁᔭᐅᔪᓪᓗ ᐃᒪᐃᓕᐅᕐᓗᓂ:**   * ᐋᖅᑭᒃᓯᒪᓕᖅᑎᑦᑎᓂᖅ ᓯᕗᓪᓕᖅᐸᐅᔾᔭᐅᔭᕆᐊᓕᖕᓂᒃ ᐱᕙᒌᔭᕐᓂᕐᒥ ᑲᒪᒋᔭᖃᕐᓂᐊᕐᓗᓂ; * ᐋᖅᑭᒃᓱᐃᕙᓪᓕᐊᓂᖅ ᐱᕙᒌᔭᖅᓯᒪᔪᒥᒃ ᑲᒪᒋᔭᖃᕐᓂᐊᕐᓂᕐᒧᑦ ᓴᖅᑭᔮᓕᖅᑎᑦᑎᔪᒪᓪᓗᓂ ᓂᕆᐅᒋᔭᐅᔪᓂᑦ ᖃᓄᐃᓕᖓᓕᕐᓂᕆᔭᐅᔪᓂᒃ ᑎᑎᕋᖅᑐᖃᕐᓗᓂ ᑐᕌᕇᔭᐅᔪᓂᒃ ᐊᕗᖓᑲᓪᓚᒡᓗ ᑐᕌᕆᔭᐅᔪᓂᒃ ᓱᓕᓪᓚᕆᒍᓐᓇᖅᑐᓂᒃ ᐊᑐᑦᑎᐊᖅᑕᐅᔪᓐᓇᕋᔭᖅᑐᓂᒡᓗ ᑕᐃᒪᐃᔾᔪᑎᖃᕐᓗᑎᒃ ᐊᑐᖅᑕᐅᔪᓐᓇᖅᑐᓄᑦ, ᐱᕕᒃᓴᒧᑦ, ᐱᓕᕆᔾᔪᑎᓄᑦ ᖃᖓᙳᖅᐸᓪᓕᐊᓂᖓᓄᑦ ᐱᖁᑎᓄᑦ ᐃᓄᖕᓄᑦ ᐃᓕᖅᑯᓯᑐᖃᕆᔭᐅᔪᓄᓪᓗ ᐊᒃᑯᑐᐊᓂᖃᕐᒪᖔᑕ; * ᓇᓗᓇᐃᔭᐃᓂᖅ ᓈᒻᒪᒃᑐᓂᒃ ᐱᓕᕆᐊᒃᓴᓂᒃ ᐱᑎᑦᑎᔾᔪᑕᐅᖃᑦᑕᕐᓂᐊᖅᑐᓂᒃ ᑲᔪᓯᐊᖏᓐᓇᖅᑐᒥᒃ ᑲᒪᒋᔭᖃᕐᓂᕐᒥᒃ, ᐃᓄᑐᐊᒧᑦ ᐃᓕᓐᓂᐊᖅᑎᑦᑎᓂᕐᒧᑦ ᐱᕙᒌᕚᖅᑕᐅᓯᒪᔪᖅ, ᐊᒻᒪᓗ ᐃᓚᐅᑎᑦᑎᓂᖅ ᐱᓕᕆᕝᕕᒋᔭᐅᕙᒃᑐᒥᒃ ᐃᓚᖏᓐᓂᒡᓗ; * ᐱᕙᒌᔭᖅᐸᓪᓕᐊᓂᖅ ᑖᓐᓇ ᑕᕝᕙᓃᑦᑐᓐᓃᓛᕐᓂᖓᓂᒃ, ᑕᒪᓐᓇ ᐃᓚᒋᔭᐅᑎᑕᐅᓗᓂ ᓂᕆᐅᒋᔭᐅᔪᓄᑦ ᖃᓄᐃᓕᖓᓕᕐᓂᐅᓛᖅᑐᓄᑦ, ᑖᔅᓱᒪ ᐱᓕᕆᕝᕕᒋᔭᐅᔫᑉ ᑭᖑᓪᓕᖅᐹᒥᒃ ᑐᕌᕆᕙᖓ ᐅᑎᕈᒪᓇᔭᕐᓂᖅᐸᑦ ᐃᒻᒥᓄᖅᓯᓕᕐᓂᕐᒥᒃ ᑲᒪᒋᔭᒃᓴᖃᓕᕐᓗᓂᓗ ᓇᖕᓂᓕᖅ ᐱᔭᕆᐊᖃᖅᐸᒃᑕᒥᓄᑦ ᑲᒪᒋᔭᐅᓂᕐᒧᓪᓗ, ᐊᒻᒪᓗ * ᐊᓯᔾᔨᖅᑎᕆᓂᖅ ᑲᒪᒋᔭᐅᕙᒃᑑᑉ ᑲᒪᒋᔭᐅᓂᖓᓄᑦ ᐱᕙᒌᔭᖅᑕᐅᓯᒪᔪᓂᒃ, ᑕᒪᓐᓇ ᑭᐅᓯᔾᔪᑕᐅᓗᓂ ᐊᓯᔾᔨᕐᓂᕆᔭᐅᔪᓄᑦ ᐱᓕᕆᕝᕕᒋᔭᐅᕙᒃᑑᑉ ᖃᓄᐃᓕᖓᓂᖓᓄᑦ, ᐋᖅᑭᒋᐊᖅᓯᔪᒪᓂᕐᒧᓪᓘᓐᓃᑦ ᑲᒪᒋᔭᐅᕙᒃᑑᑉ ᖃᓄᐃᓕᓂᖓᓄᑦ ᑲᒪᒋᔭᐅᓂᕐᒥᓄᑦ.   **ᐊᑐᓕᖅᑎᑦᑎᕙᒃᐳᖅ ᑲᒪᒋᔭᐅᔫᑉ ᑲᒪᒋᔭᐅᓂᖓᓄᑦ ᐃᒪᐃᓕᐅᕐᓗᓂ:**   * ᐋᖅᑭᒃᓱᐃᕙᒡᓗᓂ ᖃᐅᑕᒫᑦ ᐱᔭᒃᓴᕆᔭᐅᔪᓂᒃ ᐋᖅᑭᒃᓱᐃᓗᓂᓗ ᓯᕗᓪᓕᖅᐸᐅᔾᔭᐅᔭᕆᐊᓕᖕᓂᒃ ᑐᖓᕕᓕᖕᓂᒃ ᐃᓄᖕᒧᑦ ᖃᓄᑐᐃᓐᓴᕐᓗ ᐱᔭᕆᐊᖃᖅᑕᖏᓐᓄᑦ ᐱᓕᕆᕝᕕᒋᔭᐅᕙᒃᑐᑦ; * ᑲᔪᓯᑎᑦᑎᓗᓂ ᐃᓗᐊᖅᓴᐃᓂᕐᒧᑦ ᐱᓕᕆᓂᐅᔭᕆᖃᖅᑐᓂᒃ ᐱᖁᔭᐅᓯᒪᔪᓄᑦ ᐃᓗᐊᖅᓴᐃᓂᕐᒧᑦ ᐊᑐᖅᑕᐅᕙᒃᑐᓄᑦ; * ᐱᕙᒌᔭᐃᓗᓂ ᐃᓗᐊᖅᓴᐃᔩᑦ ᑕᑯᔭᖅᑐᖃᑦᑕᕋᔭᕐᓂᖏᓐᓂᒃ ᐱᕕᒃᓴᒥᒃ ᐊᑐᓗᐊᙱᑦᑐᒪᓗᓂ ᑕᖃᓇᕐᓂᕆᕙᒃᑕᖓᓂᒡᓗ; * ᓄᒃᑕᖅᐸᒡᓗᓂ ᐱᓕᕆᕝᕕᒋᔭᐅᔫᑉ ᐊᖏᕐᕋᖓᓄᑦ ᐊᓯᖏᓐᓄᓪᓘᓐᓃᑦ ᓄᓇᓕᖕᓂ ᐋᖅᑭᒃᑕᐅᓯᒪᔪᓄᑦ ᐋᖅᑭᒃᑕᐅᓯᒪᔪᑎᑐᑦ ᐅᕝᕙᓘᓐᓃᑦ ᐊᓯᖏᓐᓄᑦ ᓄᓇᓕᖕᓄᑦ ᑕᐃᒪᐃᑎᑕᐅᖃᑦᑕᕐᓂᕐᒥᓄᑦ. * ᐱᑎᑦᑎᕙᒡᓗᓂ ᐃᓄᑐᐊᒥᒃ ᑲᒪᒋᔭᖃᕐᓂᕐᒥᒃ ᐊᒃᑐᐊᓂᓕᖕᒥᒃ ᓯᕗᓪᓕᖅᐸᐅᔾᔭᐅᓯᒪᔪᓄᑦ ᐋᖅᑭᒃᑕᐅᓯᒪᔪᓄᑦ ᐱᓕᕆᕝᕕᒋᔭᐅᕙᒃᑑᑉ ᑲᒪᒋᔭᐅᓂᖓᓄᑦ ᐱᕙᒌᔭᖅᑕᐅᓯᒪᔪᒥᒃ; * ᐱᓕᕆᕙᒡᓗᓂ ᓈᒻᒪᒃᑐᓂᒃ ᐃᓗᐊᖅᓴᐃᓂᕐᒧᑦ ᐱᓕᕆᐊᖑᖔᓕᕈᓐᓇᖅᑐᓂᒃ ᐊᖑᒻᒪᑎᔪᒪᓂᕐᒧᑦ ᐱᓕᕆᕝᕕᒋᔭᐅᔫᑉ ᖃᐅᔨᓴᖅᑕᐅᓯᒪᔪᑦ ᐱᔭᕆᐊᖃᖅᑕᖏᓐᓄᑦ (ᓲᕐᓗ, ᐃᒻᒥᖅᓱᖅᑕᐅᓗᓂ ᑲᒪᒋᔭᐅᓂᖅ, ᕿᑎᐊᓃᑦᑐᓄᑦ ᑐᑭᓕᐊᖅᑐᓄᑦ, ᓲᕐᓗ ᐃᒪᓐᓇ, PICC ᑐᑭᓕᐅᖅᑐᓄᑦ); * ᑲᒪᒋᔭᖃᖅᐸᒡᓗᓂ ᐃᓛᒃᑰᖅᕕᐅᔪᓂ ᐃᓂᒋᔭᐅᔪᓂ ᐱᑎᑦᑎᕙᒡᓗᓕᓗ ᖁᐊᖅᓵᕐᓇᙱᑦᑐᒃᑯᑦ ᖃᓄᐃᙱᑦᑎᐊᕈᓐᓇᕐᓂᖓᓄᓪᓗ ᑖᓐᓇ ᐱᓕᕆᕝᕕᒋᔭᐅᔪᖅ; * ᕿᒥᕐᕈᐊᒃᑲᓐᓂᕐᓗᒋᑦ ᐱᓕᕆᕝᕕᒋᔭᐅᔫᑉ ᐃᓗᐊᖅᓴᐅᑎᖏᑦ, ᒪᓕᖕᓂᕆᔭᖓ ᑲᒪᒋᔭᐅᓂᕐᒧᑦ ᐱᕙᒌᔭᖅᑕᐅᓯᒪᔪᒥᒃ ᐱᔭᕆᐊᖃᕐᓂᖓᓗ ᐊᑐᖅᑕᐅᔭᕆᐊᓕᖕᓂᒃ ᐱᖁᑎᓂᒃ; * ᐃᓚᐅᑎᑉᐸᒡᓗᒍ ᐱᓕᕆᕝᕕᒋᔭᐅᔪᖅ ᐃᓚᖏᓪᓗ ᐊᔪᕐᓇᙱᓕᑐᐊᕌᒐᑦ ᐱᑎᑕᐅᕙᓪᓕᐊᑎᓪᓗᒍ ᐃᓗᐊᖅᓴᖅᑕᐅᓂᕐᒥᒃ ᐅᔾᔨᕐᓇᖅᓯᑎᑦᑎᓂᕐᒧᑦ ᑲᒪᒋᔭᖃᕐᓂᕐᒧᓪᓗ ᖃᓄᐃᙱᓐᓂᕐᒧᑦ; * ᐱᑎᑦᑎᕙᒡᓗᓂ ᖃᐅᔨᒋᐊᕐᕕᖃᒃᑲᓐᓂᕐᓂᕐᒥᒃ ᑲᒪᒋᔭᖃᕐᓂᕐᒥᒃ ᐱᑐᐃᓐᓇᐅᙱᑦᑐᓄᑦ ᖃᓄᐃᓕᖓᓂᕆᔭᐅᔪᓄᑦ ᑕᐃᒪᐃᖁᔭᐅᓯᒪᓂᕐᒥᓄᑦ ᖃᓄᕈᓘᔭᖅ ᐱᓕᕆᖃᑎᒌᒃᐸᒃᑐᓄᑦ; * ᐱᑎᑦᑎᓂᖅ ᓈᒻᒪᒃᑐᓂᒃ ᐱᓕᕆᐊᒃᓴᓂᒃ ᑕᒪᒃᑯᓄᖓ ᐊᖏᕐᕋᕆᔭᐅᔪᓂ ᓄᓇᓕᖕᓂᓪᓗ ᑲᒪᔨᒋᔭᐅᕙᒃᑐᓄᑦ ᐱᓕᕆᔨᓄᑦ (HCCW−ᓄᑦ); ᐊᒻᒪᓗ * ᑐᓴᐅᒪᑎᑦᑎᓂᖅ, ᐅᖃᐅᓯᖃᕐᓂᖅ ᑎᑎᕋᖅᓯᕙᓪᓕᐊᓂᕐᓗ ᑕᒻᒪᖅᑕᙱᑦᑎᐊᕐᓗᓂ ᓈᒻᒪᓈᕐᓗᒋᓪᓗ.   **ᖃᐅᔨᓴᖅᐸᒡᓗᓂ ᖃᓄᖅ ᐊᖏᑎᒋᔪᒥᒃ ᑖᔅᓱᒪ ᐱᓕᕆᕝᕕᒋᔭᐅᔫᑉ ᐃᓗᐊᖅᓴᖅᑕᐅᔭᕆᐊᖃᕐᓂᕐᒧᑦ ᐱᔭᕆᐊᖃᖅᑕᖏᑦ ᐊᖑᒻᒪᑎᑎᑕᐅᒐᓗᐊᕐᒪᖔᑕ ᐃᒪᐃᓕᐅᕐᓗᓂ:**   * ᖃᐅᔨᓴᕐᓗᓂ ᐊᒃᑐᖅᓯᓂᕆᕙᒃᑕᖏᓐᓂᒃ ᑲᒪᒋᔭᐅᓂᐅᑉ ᑲᔪᓯᑎᑕᐅᕙᒃᑑᑉ ᒪᓕᒃᑐᖃᖢᓂ ᐱᓕᕆᕝᕕᒋᔭᐅᔫᑉ ᑲᒪᒋᔭᐅᓂᕐᒧᑦ ᐱᕙᒌᔭᖅᓯᒪᔭᖏᓐᓄᑦ, ᐋᖅᑭᒃᑕᐅᓯᒪᔪᓄᑦ ᑐᕌᕆᔭᐅᔪᓄᑦ, ᐊᒻᒪᓗ ᐱᔾᔪᑎᖃᕐᓗᓂ ᐱᓕᕆᕝᕕᒋᔭᐅᔫᑉ ᖃᐅᔨᓴᖅᑕᐅᓯᒪᔪᓂᒃ ᐱᔭᕆᐊᖃᕐᓂᕆᔭᖏᓐᓂᒃ; * ᐱᓕᕆᖃᑎᖃᕐᓗᓂ SHP−ᑯᓐᓂᒃ CHN−ᑯᓐᓂᒡᓗ ᑲᒪᒋᔭᖃᕐᓂᕐᒧᑦ ᐱᕙᒌᔭᖅᑕᐅᓯᒪᔪᒥ ᐋᓐᓂᐊᕆᔭᐅᖏᓐᓇᓕᖅᐸᒃᑐᓄᑦ ᐃᓗᐊᖅᓴᐃᕝᕕᖕᒥᒃ (CDC−ᒥᒃ) ᐊᑐᖅᑎᐅᕙᒃᑐᓄᑦ ᐊᒻᒪᓗ ᒪᓕᒡᓗᑎᒃ ᐱᑕᖃᖅᐸᒌᖅᑐᓂᒃ CDC−ᒧᑦ ᒪᓕᒃᑕᐅᔭᕆᐊᖃᖅᐸᒃᑐᓂᒃ; * ᐋᖅᑭᒃᓱᐃᒃᑲᓐᓂᕐᓂᖅ ᐱᓕᕆᕝᕕᒋᔭᐅᔫᑉ ᐱᔭᕆᐊᖃᖅᑕᖏᓐᓂᒃ ᐋᖅᑭᒃᑕᐅᓯᒪᕙᒌᖅᑐᓂ ᐱᓕᕆᕝᕕᐅᔭᕆᐊᓕᖕᓂ; ᐊᒻᒪᓗ * ᓄᑖᙳᕆᐊᖅᑎᑦᑎᓂᖅ ᐱᓕᕆᕝᕕᒋᔭᐅᔫᑉ ᑲᒪᒋᔭᐅᓂᖓᓄᑦ ᐱᕙᒌᔭᖅᑕᐅᓯᒪᔪᒥᒃ ᑕᐃᒪᐃᑦᑕᕆᐊᖃᕌᒐᑦ.   **ᑲᒪᔭᖃᖅᐸᒃᐳᖅ ᑎᑎᕋᖅᓯᒪᔪᖁᑎᒋᔭᐅᔪᓂᒃ ᐱᓕᕆᕝᕕᒋᔭᐅᕙᒃᑐᓄᑦ ᐃᒪᐃᓕᐅᕐᓗᓂ:**   * ᑎᑎᕋᖅᓯᕙᓪᓕᐊᕙᒡᓗᓂ ᑕᒪᐃᓐᓂᒃ ᐊᑐᓂᑦ ᑕᑯᔭᖅᑐᖅᓯᓂᕆᔭᒥᓂᒃ ᐱᕕᒃᓴᒥᒡᓗ ᐃᓗᐊᖅᓴᐃᓗᓂ ᑲᒪᒋᔭᐅᔭᕆᐊᓕᖕᒧᑦ HCC-ᑯᑦ ᑎᑎᕋᖅᓯᕙᓪᓕᐊᓂᕐᒧᑦ ᐱᓕᕆᕝᕕᒋᕙᒃᑕᖓᓄᑦ ᑎᑎᕋᕆᐊᓕᖕᒧᑦ ᑕᒪᐃᓐᓄᑦ ᐊᑐᓂᑦ ᐳᓛᕆᐊᖅᓯᓯᒫᓪᓚᓚᐅᕐᓗᓂ; * ᖃᐅᔨᓴᖅᓯᓂᕐᒧᑦ ᑎᑎᕋᖅᓯᒪᔪᓂᒃ, ᐱᓕᕆᕝᕕᒋᔭᐅᔪᑦ ᑲᒪᒋᔭᐅᓂᖏᓐᓄᑦ ᐱᕙᒌᕚᖅᓯᒪᔪᒥᒃ, ᖃᓄᐃᓕᕙᓪᓕᐊᓂᕐᒧᑦ ᑎᑎᕋᖅᑕᐅᓯᒪᔪᑦ, ᐃᓗᐊᖅᓴᐅᑎᓄᑦ ᐊᒻᒪᓗ/ᐅᕝᕙᓘᓐᓃᑦ ᑲᒪᒋᔭᐅᓂᕐᒧᑦ ᑎᑎᕋᕆᐊᓕᒃ, ᖃᓄᐃᓕᕙᓪᓕᐊᓂᕐᒧᑦ ᑎᑎᕋᖅᑕᐅᓯᒪᔪᑦ, ᑲᔪᓯᓂᖃᖅᐸᓪᓕᐊᓂᕐᒧᑦ ᐅᓂᒃᑲᐅᓯᐅᓯᒪᔪᑦ, ᐊᓯᖏᓪᓗ ᐊᒃᑐᐊᓂᓖᑦ ᑐᓴᖅᑕᐅᔪᒃᓴᐃᑦ/ᑎᑎᖅᑲᑦ. * ᑎᑎᕋᖅᓯᕙᒡᓗᓂ ᑕᒪᐃᓐᓄᑦ ᐊᑐᓂᑦ ᐳᓛᕆᐊᕐᓂᕆᔭᐅᔪᓄᑦ, ᓇᓕᐊᖕᓂᑐᐃᓐᓇᖅ ᐊᒃᑐᐊᓂᓕᖕᓂᒃ ᑕᐅᑐᒃᐅᔪᓂᒃ ᐃᓗᐊᖅᓴᐃᓂᕐᒧᓪᓗ ᐱᓕᕆᐊᖑᔪᓂᒃ ᑲᔪᓯᕙᓪᓕᐊᔪᖃᕐᓂᖓᓄᑦ ᑎᑎᖃᖅᑕᐅᕙᓪᓕᐊᕙᒃᑐᓂᒃ ᑎᑎᕋᖅᓯᕕᐅᕙᓪᓕᐊᕙᒃᑐᒥᓗ ᑎᑎᕋᕐᕕᖕᒥ ᐱᓕᕆᕝᕕᒋᔭᐅᔫᑉ ᑎᑎᖅᑲᖁᑎᖏᓐᓂ; * ᐱᔭᕇᖅᓯᓗᓂ ᓇᓗᓇᐃᖅᓯᒪᔪᑎᑐᑦ ᑲᔪᓯᕙᓪᓕᐊᓂᕐᒧᑦ ᐅᓂᒃᑲᐅᓯᕐᓂᒃ ᐅᖃᐅᔾᔪᐃᓂᐊᕐᓗᓂ ᓘᒃᑖᓂᒃ ᐊᓯᖏᓐᓂᒡᓗ ᐱᔨᑦᑎᕋᖅᑎᒋᔭᐅᕙᒃᑐᓂᒃ ᖃᓄᑐᐃᓐᓇᖅ ᐊᓯᔾᔨᕐᓂᕆᔭᐅᔪᓂᒃ ᐱᓕᕆᕝᕕᒋᔭᐅᕙᒃᑑᑉ ᖃᓄᐃᙱᓐᓂᕐᒧᑦ ᖃᓄᐃᓕᖓᓂᕆᔭᖓᓂᒃ ᐅᕝᕙᓘᓐᓃᑦ ᐱᓕᕆᕝᕕᒋᔭᐅᔫᑉ ᖃᓄᐃᓕᓂᕆᔭᖓᓄᑦ ᐱᔨᑦᑎᕋᕐᕕᒋᔭᐅᓂᕐᒥᓄᑦ; * ᑲᔪᓯᑎᑦᑎᓗᓂ ᓇᓕᐊᖕᓂᑐᐃᓐᓇᖅ ᐊᓯᔾᔨᕐᓂᕆᔭᐅᔪᓂ ᖃᓄᐃᓕᐅᖁᔭᐅᓯᒪᔪᓂ, ᓇᓗᓇᐃᔭᕐᓗᒋᑦᑕᒪᒃᑯᐊ ᐊᓯᔾᔨᕐᓂᕆᔭᐅᔪᑦ ᑲᔪᓯᕙᓪᓕᐊᓂᕐᒧᑦ ᐅᓂᒃᑲᐅᓯᐅᔪᒥ, ᑐᓴᖅᑎᓪᓄᓗᒋᓪᓗ ᐊᓯᓂ ᐱᔨᑦᑎᕋᖅᑎᒋᔭᐅᕙᖕᒥᔪᑦ ᐊᓯᔾᔨᕐᓂᕆᔭᐅᔪᓂᒃ; ᐊᒻᒪᓗ * ᐱᔭᕇᖅᓯᓗᓂ ᐱᓕᕆᕝᕕᖃᕈᓐᓃᕐᓂᕐᒧᑦ ᐅᓂᒃᑲᐅᓯᐊᖑᔪᑦ ᑕᐃᒪᐃᑦᑕᕆᐊᖃᕌᖓᒥ.   **ᑲᒪᒋᔭᖃᖅᐸᒃᖢᓂ HCCR−ᓂᒃ ᐊᒻᒪᓗ/ᐅᕝᕙᓘᓐᓃᑦ HCCW−ᓂᒃ ᐃᒪᐃᓕᐅᕐᓗᓂ:**   * ᐃᓚᐅᕙᒡᓗᓂ ᐃᖅᑲᓇᐃᔭᖅᑎᑦᑎᕙᓪᓕᐊᓂᕐᒥᒃ ᐱᓕᕆᐊᖃᕐᓂᕐᒧᓪᓗ ᐊᐅᓚᑦᑎᕝᕕᖃᕐᓂᕐᒥᒃ ᑕᐃᒪᐃᑦᑕᕆᐊᖃᕌᖓᒥ; * ᐱᑎᑦᑎᕙᒡᓗᓂ ᖃᐅᔨᑎᑦᑎᒃᑲᓐᓂᕐᓂᕐᒥᒃ ᑲᔪᓰᓐᓇᖅᑐᒥᒃ ᐊᔪᕈᓐᓃᖅᓴᕐᓂᕐᒥᒃ ᐊᔪᕈᓐᓃᖅᓴᖅᑎᑕᐅᓂᕐᒥᒡᓗ HCCW−ᑯᓐᓄᑦ; * ᐋᖅᑭᒃᓱᐃᓗᓂ ᖃᖓᒃᑯᑦ ᐱᔨᑦᑎᕋᕐᓂᐅᖃᑦᑕᕐᓂᐊᖅᑐᓂᒃ ᐱᓕᕆᐊᒃᓴᓂᒡᓗ HCCW−ᑯᓐᓄᑦ; * ᐱᓕᕆᕝᕕᖃᕐᓗᓂ ᓇᓗᓇᐃᖅᑕᐅᓯᒪᔪᓂᒃ ᐃᓱᒪᒋᔭᒃᓴᓂᒃ ᓇᓗᙱᑦᑎᐊᕈᒪᓂᕐᒧᑦ ᐱᓕᕆᔨᓪᓚᕆᐅᓗᓂ ᐱᓕᕆᑦᑎᐊᕋᓗᐊᕐᒪᖔᑕ HCCW−ᒋᔭᐅᔪᑦ; ᐊᒻᒪᓗ * ᖃᐅᔨᓴᖅᓯᓗᓂ ᐅᓂᒃᑲᐅᓯᖃᕐᓗᓂᓗ HCCW−ᑯᑦ ᐱᓕᕆᐊᕆᔭᖓᓂᒃ ᐊᕐᕌᒎᑕᒫᖑᑎᑉᐸᒡᓗᒍ ᖃᓄᐃᓕᐅᖁᔨᕙᒡᓗᓂᓗ ᑲᔪᓯᕙᓪᓕᐊᔪᒥᒃ ᐅᖃᐅᔾᔪᐃᓂᕐᒥᒃ ᑕᐃᒪᐃᑦᑕᕆᐊᖃᕌᖓᒥ.   **ᐃᓚᐅᕙᒡᓗᓂ ᐃᓚᒋᔭᐅᓂᕐᒥᓄᑦ HCC−ᒧᑦ ᐱᓕᕆᖃᑎᒌᒃᐸᒃᑐᓄᑦ ᐃᒪᐃᓕᐅᕐᓗᓂ:**   * ᐃᓚᐅᕙᒡᓗᓂ ᐋᓐᓂᐊᖃᕐᓇᙱᑦᑐᓕᕆᓂᕐᒧᑦ ᑲᒪᒋᔭᖃᕐᓂᕐᒧᑦ ᐱᓕᕆᖃᑎᒌᒃᑐᑦ ᑲᑎᒪᓂᕆᔭᖏᓐᓂ ᐃᓚᐅᔭᕆᐊᖃᕌᖓᒥ; * ᐋᖅᑭᒃᓱᐃᕙᒡᓗᓂ ᓯᕗᓕᖅᑎᒋᔭᐅᕙᒡᓗᓂᓗ ᑕᖅᑭᑕᒫᑦ HCC−ᑯᑦ ᐃᖅᑲᓇᐃᔭᖅᑎᖏᑕ ᑲᑎᒪᓂᕆᔭᖏᓐᓂᒃ ᑕᐃᒪᐃᓕᐅᖃᑎᖃᖅᖢᑎᒃ HCCW−ᓂᒃ; * ᐃᑲᔪᖅᐸᒡᓗᓂ ᐋᖅᑭᒃᓱᐃᓂᕐᒥᒃ ᑕᒪᐃᓐᓂᒃ ᑐᕌᕆᔭᐅᔪᓂᒃ ᐱᓕᕆᕝᕕᒋᔭᐅᕙᒃᑐᓄᑦ ᐋᖅᑭᒃᓯᒪᓕᖅᑎᑦᑎᓗᓂᓗ ᓯᕗᓪᓕᖅᐸᐅᔾᔭᐅᓯᒪᔪᓂᒃ ᐱᔨᑦᑎᕋᕐᓂᕆᔭᐅᔪᓄᑦ; * ᐃᑲᔪᖅᐸᒡᓗᓂ ᐋᖅᑭᒃᓱᐃᕙᓪᓕᐊᓂᕐᒧᑦ ᑲᔪᓯᐊᖏᓐᓇᖅᑐᒥᒃ ᐱᕙᒌᔭᖅᑕᐅᔪᒥᒃ ᖃᓄᓕᒫᖅ ᑲᒪᒋᔭᖃᖅᐸᖕᓂᕐᒧᑦ; * ᑐᓴᐅᒪᑎᑦᑎᕙᒡᓗᓂ ᑐᓴᖅᑕᐅᔪᒃᓴᓂᒃ ᐋᓐᓂᐊᖃᕐᓇᙱᑦᑐᓕᕆᓂᕐᒧᑦ ᐱᓕᕆᖃᑎᒌᒃᐸᒃᑐᓂᒃ ᐱᑕᖃᖅᐸᒌᖅᑐᓄᑦ ᐱᔭᐅᔭᕆᐊᖃᑐᐃᓐᓇᕆᐊᓕᖕᓄᓪᓗ ᑕᒪᒃᑯᓄᖓ ᐱᓕᕆᕝᕕᒋᔭᐅᕙᒃᑐᓄᑦ; * ᖃᐅᔨᓴᕐᓗᓂ ᑲᒪᒋᔭᖃᕐᓂᕐᒧᑦ ᐱᕙᒌᔭᖅᑕᐅᓯᒪᔪᓂᒃ, ᖃᐅᔨᓴᒃᑲᓐᓂᕐᓗᓂ ᐱᓕᕆᕝᕕᒋᔭᐅᕙᒃᑑᑉ ᐱᔭᕆᐊᖃᖅᑕᖏᓐᓂᒃ ᐋᖅᑭᒃᑕᐅᓯᒪᕙᒌᖅᑐᓂ ᐱᕕᒃᓴᓂ, ᐊᑐᓕᖅᓯᓗᓂᓗ ᐱᓕᕆᕝᕕᒋᔭᐅᕙᒃᑑᑉ ᑲᒪᒋᔭᐅᓂᖓᓄᑦ ᐱᕙᒌᔭᖅᑕᐅᓯᒪᔪᒥᒃ ᑕᐃᒪᐃᑦᑕᕆᐊᖃᕌᒐᒥ; * ᑲᒪᒋᔭᖃᕈᓐᓃᕐᓂᖅ ᐱᓕᕆᕝᕕᒋᔭᐅᕙᒃᑐᓂᒃ ᒪᓕᒡᓗᒋᑦ ᐱᓕᕆᕝᕕᒋᔭᐅᕙᖕᓂᕐᒥᓄᑦ ᑲᒪᒋᔭᐅᕙᖕᓂᕐᒥᓄᑦ ᐱᕙᒌᔭᖅᓯᒪᔪᖁᑎᖏᓐᓂᒃ; * ᐅᖃᖃᑎᖃᖅᐸᒡᓗᓂ, ᐅᖃᐅᓯᒃᑯᑦ ᑎᑎᕋᖅᓯᒪᔪᑎᒍᓪᓗ ᑐᓴᖅᑕᐅᔪᒃᓴᓂᒃ ᐱᓕᕆᕝᕕᒋᔭᐅᔫᑉ ᓘᒃᑖᖓᓄᑦ ᐊᓯᖏᓐᓄᓪᓗ ᐱᔨᑦᑎᕋᖅᑎᒋᔭᐅᕙᒃᑐᓄᑦ ᑕᐃᒪᐃᑦᑕᕆᐊᖃᕌᖓᒥ; * ᐃᓚᐅᕙᒡᓗᓂ ᐊᔪᕈᓐᓃᖅᓴᕐᓂᕆᔭᐅᔪᓂ ᑕᐃᒪᐃᑦᑕᕆᐊᖃᕌᒑᒥ ᑲᔪᓯᑎᑦᑐᒪᓪᓗᒋᑦ ᐱᔭᐅᔭᕆᐊᓖᑦ ᐱᓕᕆᕝᕕᒋᔭᐅᕙᒃᑐᓂ ᑲᒪᒋᔭᖃᕐᓂᕐᒧᑦ ᐱᕙᒌᔭᖅᓯᒪᓂᕐᒧᑦ ᐱᔭᐅᔭᕆᐊᓕᖕᓂᒃ; ᐊᒻᒪᓗ * ᑲᔪᓯᑎᑦᑎᕙᒡᓗᓂ ᖁᑦᑎᒃᑐᒦᑦᑐᒥᒃ ᐱᓕᕆᔪᓐᓇᓪᓚᕆᖕᓂᕐᒧᑦ ᐊᔪᙱᓐᓂᖃᓪᓚᕆᖕᓂᕐᒥᒃ, ᐊᖏᒡᓕᕙᓪᓕᐊᓂᕐᒥᒃ ᐱᕙᓪᓕᐊᓂᕐᒥᒡᓗ   **ᐱᓕᕆᕙᒡᓗᓂ ᐊᓯᖏᓐᓂᒃ ᐱᓕᕆᐊᒃᓴᓂᒃ ᑎᓕᔭᐅᒑᖓᒥ/ᑕᐃᒪᐃᑦᑕᕆᐊᖃᕌᒐᒥ. ᐱᓕᕆᕙᒃᖢᓂ ᐊᐅᓚᑦᑎᓂᕐᒧᑦ ᐱᓕᕆᐊᒃᓴᕆᔭᐅᕙᒃᑐᓂᒃ ᐃᒪᐃᓕᐅᖅᖢᓂ:**   * ᐃᓚᐅᕙᒡᓗᓂ ᐃᖅᑲᓇᐃᔭᖅᑎᑖᖅᑎᑦᑎᕙᓪᓕᐊᓂᕐᒥ HCC−ᑯᓐᓄᑦ ᐃᖅᑲᓇᐃᔭᖅᑎᒋᔭᐅᓂᐊᖅᑐᓂᒃ ᑕᐃᒪᐃᑦᑕᕆᐊᖃᕌᖓᒥ; * ᐃᓚᐅᕙᒡᓗᓂ ᖃᐅᔨᑎᑕᐅᒃᑲᓐᓂᕐᓂᕐᒥᒃ, ᐊᔪᕈᓐᓃᖅᓴᖅᑎᑕᐅᓂᕐᒥᒃ ᐃᑲᔪᖅᑐᖅᑕᐅᓂᕐᒥᒃ ᑕᓯᐅᖅᑕᐅᓂᕐᒥᒡᓗ HCCW-ᑯᓐᓄᑦ; * ᑲᔪᓯᑎᑦᑎᕙᒡᓗᓂ ᐱᓕᕆᐊᖃᕐᓂᕐᒧᑦ ᕿᒥᕐᕈᐊᖅᓯᒃᑲᓐᓂᕐᓂᕐᓂᒃ ᑕᒪᐃᓐᓄᑦ HCC−ᑯᓐᓄᑦ ᐃᖅᑲᓇᐃᔭᖅᑎᒋᔭᐅᔪᓕᒫᓄᑦ ᐊᕐᕌᒍᑕᒫᑦ ᑕᒪᓐᓇ ᐱᓕᕆᐊᕆᕙᒡᓗᒍ; * ᑎᓕᓯᔾᔪᑎᖃᖅᐸᒡᓗᓂ ᐱᓕᕆᐊᒃᓴᕆᔭᐅᓂᐊᖅᑐᓂᒃ ᑕᐃᒪᐃᕝᕕᒋᔭᕆᐊᓕᖕᒥᓄᑦ HCC−ᑯᓐᓄᑦ ᐃᖅᑲᓇᐃᔭᖅᑎᒋᔭᐅᔪᓄᑦ (ᓲᕐᓗ , HCCW−ᑯᓐᓄᑦᔪ); * ᓇᓗᙱᑦᑎᐊᖅᐸᒡᓗᓂ ᖃᖓᙳᕌᖓ ᑲᒪᒋᔭᐅᓂᕐᒧᑦ ᖃᐅᔨᓴᖅᑕᐅᕙᒃᑲᓗᐊᕐᒪᖔᑕ ᐃᓗᐊᖅᓴᐃᓂᕐᒧᑦ ᐱᓕᕆᔾᔪᑕᐅᕙᒃᑐᑦ ᐱᔭᕇᖅᑕᐅᕙᒡᓗᑎᒡᓗ ᒪᓕᒋᐊᓕᖕᓂᒃ ᒪᓕᒃᑐᖃᕐᓗᓂ; * ᑭᐅᓯᕙᒡᓗᓂ ᐃᒻᒥᒨᖅᑐᓂᒃ ᐅᖄᓚᐅᑎᒃᑯᑦ ᑎᑎᕋᖅᓯᒪᔪᓂᒡᓘᓐᓃᑦ ᖃᐅᔨᒋᐊᕈᑕᐅᔪᓂᒃ ᐱᓕᕆᕝᕕᒋᔭᐅᔪᓂᑦ, ᐊᐅᓚᑦᑎᔨᓂᑦ ᓘᒃᑖᓂᑦ ᑭᒃᑯᑐᐃᓐᓇᓂᓪᓗ, ᑕᒪᓐᓇᓗ ᓈᒻᒪᖅᑯᑦᑎᑎᑉᐸᒡᓗᒍ ᓄᓇᕗᑦ ᒐᕙᒪᖓᑕ ᐊᑐᐊᒐᖏᓐᓂᒃ ᒪᓕᒡᓗᓂ. * ᐱᓕᕆᕙᒡᓗᓂ ᐱᓕᕆᐊᒃᓴᕆᑎᑕᐅᔪᓂᒃ ᐊᐅᒪᑦᑎᓂᕐᒧᑦ ᐱᓕᕆᐊᒃᓴᓂᒃ,ᐋᖅᑭᒃᓱᐃᕙᒡᓗᓂ ᐅᓂᒃᑲᐅᓯᕐᓂᒃ, ᐱᓕᕆᐊᖃᖅᐸᒡᓗᓂ ᑎᑎᕋᖃᑦᑕᐅᑎᓂᕐᓂᒃ ᐅᓂᒃᑲᐅᓯᕐᓂᒡᓗ, ᐱᔪᒪᔾᔪᑕᐅᔪᓂᒃ ᐱᓕᕆᐊᖃᖅᐸᒡᓗᓂᓗ ᑎᑭᑕᐅᕝᕕᐅᕙᒡᓗᓂᓗ ᐱᖁᑎᓂᕐ ᐱᓕᕆᔾᔪᑎᓂᒡᓗ; * ᑲᔪᓯᑎᑦᑎᕙᒡᓗᓂ ᐱᓕᕆᕝᕕᒋᔭᐅᔪᑦ ᐊᐅᓚᑦᑎᓂᕐᒧᓪᓗ ᑎᑎᖃᖅᑯᑎᖏᓐᓂᒃ ᓇᐃᓈᕐᓗᒋᑦ, ᑕᒻᒪᖅᑕᙱᑦᑎᐊᕐᓗᒋᑦ ᖃᐅᔨᔭᐅᔾᔮᙱᓪᓗᑎᒡᓗ ᐱᓕᕆᓂᕆᔭᐅᔪᒥᒃ ᐱᓕᕆᔨᓪᓚᕆᐅᓂᕐᒧᑦ ᒪᓕᒐᑎᒍᓪᓗ ᒪᓕᒋᐊᓖᑦ ᐃᓗᐊᒍᑦ ᖃᓄᕐᓗ ᐊᖏᑎᒋᓂᖓᓄᑦ ᐱᓕᕆᓂᕆᔭᕙᒃᑐᖅ. * ᒪᓕᒃᐸᒡᓗᓂ ᐃᖅᑲᓇᐃᔭᕐᕕᒋᔭᐅᔪᒥ ᖁᐊᖅᓵᕐᓇᖅᑕᐃᓕᒪᕙᖕᓂᕐᒧᑦ ᐅᐸᒐᕐᓂᕈᓃᖅᑎᑕᐅᓯᒪᓂᖓᓄᓪᓗ ᒪᓕᒋᐊᓕᖕᓂᒃ ᒪᓕᒃᑐᖃᕐᓗᓂ ᓄᓇᕗᑦ ᒐᕙᒪᖓᑕ ᐃᖅᑲᓇᐃᔭᕐᕕᒋᔭᐅᔪᓂ ᖃᓄᐃᙱᑦᑎᐊᕈᓐᓇᕐᓂᕐᒧᑦ ᐱᓕᕆᓂᕆᔭᐅᔪᓂ ᐃᖅᑲᓇᐃᔭᖅᑎᐅᓂᕐᒧᓪᓗ ᖃᓄᐃᙱᑦᑎᐊᕈᓐᓇᕐᓂᕐᓂᕐᒧᑦ ᖁᐊᓵᕐᓇᖅᑕᐃᓕᒪᔪᓐᓇᕐᓂᕐᒧᓪᓗ ᒪᓕᒃᑕᐅᔭᕆᐊᖃᖅᐸᒃᑐᓂᒃ. * ᐸᕐᓇᐃᕙᒡᓗᓂ ᐅᑯᓄᖓ ᐃᑲᔪᖅᐸᒡᓗᓂᓗ ᓘᒃᑖᓂᒃ, ᐋᓐᓂᐊᓯᐅᖅᑎᓂᒃ ᐊᒻᒪ ᐊᕕᒃᑐᖅᓯᒪᔪᑦ ᐃᖅᑲᓇᐃᔭᖅᑎᖏᓐᓂᒃ ᐳᓛᕆᐊᖅᐸᒡᓗᓂ ᐱᔭᕆᐊᖃᕈᓂ * ᐋᖅᑭᒃᓱᐃᕙᒡᓗᓂ ᑲᔪᓯᑎᑦᑎᕙᒡᓗᓂᓗ ᐱᐅᔪᒥᒃ ᐱᓕᕆᖃᑎᖃᑦᑎᐊᕈᓐᓇᕐᓂᕐᓂᒃ (ᓲᕐᓗ ᐱᓕᕆᖃᑎᒌᒍᓐᓇᕐᓂᕐᒥᒃ) ᐊᓯᖏᓐᓄᑦ ᑐᑦᑕᕐᕕᒋᔭᐅᔪᓄᑦ ᓄᓇᓕᖕᓄᑦ, ᐱᓕᕆᖃᑎᒋᕙᒃᑕᒥᓄᑦ ᑲᒪᒡᒋᔭᒥᓄᓪᓗ; ᐊᒻᒪᓗ * ᐃᓚᐅᕙᒡᓗᓂ ᑲᔪᓰᓐᓇᖅᑐᓄᑦ ᐱᐅᓯᑎᑦᑎᕙᓪᓕᐊᓂᕐᒧᑦ ᐊᑦᑕᕐᓇᑦᑐᒧᐊᑐᐃᓐᓇᕆᐊᖃᕐᓂᕐᒧᓪᓗ ᐊᐅᓚᑦᑎᓂᕐᒧᑦ ᐱᓕᕆᐊᖑᕙᒃᑐᓂᒃ. * ᐊᑐᓕᖅᑎᑦᑎᓗᓂ ᐃᓚᓕᐅᔾᔨᓗᓂᓗ ᐃᓄᐃᑦ ᐃᓅᖃᑎᒌᒃᐸᖕᓂᕐᒧᑦ ᐊᓐᓂᕆᔭᖏᓐᓂᒃ ᐋᓐᓂᐊᖃᕐᓇᙱᑦᑐᓕᕿᓂᕐᒧᓪᓗ ᐱᓕᕆᕝᕕᖃᖅᐸᖕᓂᕐᒧᑦ ᑲᔪᓯᑎᑦᑎᕙᖕᓂᕐᒧᑦ ᐃᒪᐃᓕᐅᕐᓗᓂ: * ᐃᒃᐱᒋᔭᖃᑦᑎᐊᕐᓗᓂ ᐊᓯᒥᓂᒃ, ᐱᓕᕆᐊᖃᖅᐸᒡᓗᓂ ᐊᔾᔨᒌᑎᑦᑎᕙᒡᓗᓂ ᐃᓅᖃᑎᒌᓂᓗ ᐱᐅᓯᒋᐊᖅᑎᑦᑎᓂᕐᒥᒃ, ᐃᓚᐅᕙᒡᓗᓂ ᓄᓇᓕᖕᓂ ᐱᓕᕆᐊᖑᔪᓂᓗ ᐃᓱᒪᒃᓴᖅᓯᐅᕈᓐᓇᑦᑎᐊᖅᐸᒡᓗᓂ ᐊᑐᖅᓯᔪᓐᓇᖅᑎᐊᖅᐸᒡᓗᓂᓗ. |

1. **ᖃᐅᔨᒪᔭᖏᑦ, ᐊᔪᙱᑕᖏᑦ ᐊᒻᒪ ᐱᓕᕆᔪᓐᓇᕐᓂᖏᑦ**

|  |
| --- |
| **ᐅᓂᒃᑲᐅᓯᕆᓗᒍ ᖃᐅᔨᒪᓂᕆᔭᐅᔪᖅ , ᐱᓕᕆᖃᖅᑕᕐᓂᑯᒋᔭᐅᔪᖅ ᐊᔪᙱᓐᓂᕆᔭᐅᔪᓪᓗ ᐱᔭᐅᓯᒪᔭᕆᐊᓖᑦ ᓈᒻᒪᒋᔭᐅᔪᒥᒃ ᐃᖅᑲᓇᐃᔮᒥᓂ ᐱᓕᕆᖃᑦᑕᕈᑎᒋᓇᔭᖅᑕᖏᑦ.** |
| * Bachelor−ᑲᕐᓗᓕ ᐃᓗᐊᖅᓴᐃᔪᓐᓇᕐᓂᕐᒥᒃ Bachelor−ᖃᕐᓗᓂᓘᓐᓃᑦ ᖃᐅᔨᓴᖅᑐᓕᕆᓂᕐᒥᒃ ᐃᓗᐊᖅᓴᐃᓂᕐᒥᒃ ᓇᓗᓇᐃᒃᑯᑕᖃᕐᓗᓂᓘᓐᓃᑦ ᐃᓗᐊᖅᓴᐃᔪᓐᓇᕐᓂᕐᒥᒃ 5−ᓂᒃ ᐊᕐᕌᒍᓂᒃ ᐃᓗᐊᖅᓴᐃᔨᐅᖃᑦᑕᖅᓯᒪᓗᓂ. * ᐅᓄᙱᓐᓂᖅᐹᖃᕐᓗᓂ ᐊᑕᐅᓯᕐᒥᒃ (1-ᒥᒃ) ᐊᕐᕌᒎᒥᒃ ᑲᒪᒋᔭᖃᖃᑦᑕᕐᓂᕐᒧᑦ ᐱᓕᕆᖃᑦᑕᖅᓯᒪᓂᑰᓗᓂ. * ᐅᓄᙱᓐᓂᖅᐹᖃᕐᓗᓂ ᐊᑕᐅᓯᕐᒥᒃ (1−ᒥᒃ) ᐊᕐᕌᒎᒥᒃ ᐊᑕᐅᓯᕐᒥᒃ ᖃᖓᑦᑎᐊᓵᖅ ᐊᒃᑐᐊᓂᓕᖕᒥᒃ ᐊᖏᕐᕋᕆᔭᐅᔪᒥ ᓄᓇᓕᖕᓂᓗ ᑲᒪᒋᔭᖃᕐᓂᕐᒧᑦ ᐃᓗᐊᖅᓴᐃᖃᑦᑕᖅᓯᒪᓂᑰᓗᓂ. * ᐱᔪᒥᓇᖅᑐᖅ ᐱᓇᔪᒃᑐᖅ ᐱᓯᒪᓂᐊᖅᐳᖅ ᒪᕐᕉᓂᒃ (2−ᓂᒃ) ᐊᕐᕌᒎᖕᓂᒃ ᑲᒪᔨᐅᖃᑦᑕᕐᓂᕐᒧᑦ ᐱᓕᕆᖃᑦᑕᖅᓯᒪᓂᑰᓗᓂ ᒪᕐᕉᖕᓂᒡᓗ(2−ᓂᒃ) ᐊᕐᕌᒎᓂᒃᐊᖏᕐᕋᕆᔭᐅᔪᒥ ᑲᒪᒋᔭᖃᕐᓂᕐᒧᑦ ᐃᓗᐊᖅᓴᐃᖃᑦᑕᖅᓯᒪᓗᓂ ᑕᒪᒃᑯᐊ ᐱᓯᒪᓗᓂᒋᑦ, ᑭᑭᑕᐅᔪᖃᑐᐃᓐᓇᕆᐊᓕᒃ ᓄᓇᕗᒻᒥᐅᓂᒃ ᐊᒻᒪᓗ ᐅᕝᕙᓘᓐᓃᑦ ᐊᓂᒍᐃᔪᓂᒃ ᓄᓇᕗᒻᒥ ᐅᑭᐅᖅᑕᖅᑐᒥ ᓯᓚᑦᑐᖅᓴᕐᕕᖕᒥ ᐅᑭᐅᖅᑕᖅᑐᒥ ᐃᓗᐊᖅᓴᐃᔨᐅᕙᖕᓂᕐᒧᑦ ᐃᓕᓐᓂᐊᖅᓯᒪᔪᑦ. * ᒫᓐᓇᒃᑯᑦ RNANT/NU-ᒧᑦ ᓇᓗᓇᐃᔭᖅᓯᒪᓗᓂ ᐊᔪᖅᑎᑕᐅᙱᓪᓗᓂᓘᓐᓃᑦ ᓇᓗᓇᐃᔭᖅᓯᒪᓕᕈᓐᓇᕐᓂᕐᒥᒃ. * ᐱᓕᕆᔪᓐᓇᑦᑎᐊᕐᓗᓂ ᐃᓕᖅᑯᓯᖃᖃᑎᒌᙱᑦᑐᓄᑦ ᐃᓂᒋᔭᐅᔪᒥᒃ ᐃᓅᖃᑎᒌᑦ ᐱᒻᒪᕆᐅᒋᔭᖏᓐᓂᒃ ᐃᓕᓴᕆᔭᐅᑎᑦᑎᑦᑎᐊᖅᐸᒡᓗᓂ ᐊᒻᒪ ᑲᔪᓯᑎᑦᑎᕙᒡᓗᓂ ᐋᓐᓂᐊᕐᕕᓕᐊᖅᓯᒪᔪᓂᒃ ᐊᒻᒪ ᐃᖅᑲᓇᐃᔭᖅᑎᐅᔪᓂᒃ ᐱᓕᕆᖃᑎᖃᓕᕌᖓᒥᒃ. * ᐱᐅᔪᒻᒪᕆᖕᓂᒃ ᖃᐅᔨᓴᖅᓯᔪᓐᓇᕐᓂᕐᒥᒃ ᐊᔪᙱᓐᓂᖃᕐᓗᓂ. * ᐱᐅᔪᒻᒪᕆᖕᓂᒃ ᐅᖃᖃᑎᖃᕈᓐᓇᕐᓂᕐᒧᑦ ᐊᔪᙱᓐᓂᖃᕐᓗᓂ. * ᐃᓗᐊᖅᓴᐃᔪᓐᓇᕐᓂᕐᒧᑦ ᑲᒪᒋᔭᖃᖅᐸᖕᓂᕐᒧᑦ ᐊᔪᙱᓐᓂᕐᒥᒃ ᐊᓂᖅᓵᖅᑎᑦᑎᓇᓱᒍᓐᓇᕐᓂᕐᒥᒃ ᓇᓗᓇᐃᒃᑯᑕᖃᕐᓗᓂ ᐊᕐᕌᒍᑕᒫᑦ ᓇᓗᓇᐃᒃᑯᑕᖅᑖᒃᑲᓐᓂᕆᐊᖃᖅᐸᒃᖢᓂ ᐱᔭᐅᓯᒪᔭᕆᐊᖃᖅᐳᖅ. * ᐋᓐᓂᖅᓯᒪᔪᒧᑦ ᑲᒪᔪᓐᓇᕐᓂᖅ, ᓂᕆᔾᔪᓯᕐᓄᑦ ᑲᒪᓂᖅ, ᐃᓅᓕᓴᐅᑎᓕᕆᓂᕐᒥ ᑲᒪᓂᖅ, ᐊᔾᔨᐅᙱᑦᑐᒧᑦ ᐃᓯᒐᖕᓄᑦ ᑲᒪᓂᖅ, ᑎᒥᖓᑕ ᓯᓚᑖᓃᑦᑐᒥᒃ ᐃᓕᓯᖃᑦᑕᕐᓂᖅ (PIV) ᕿᑎᐊᓃᑦᑐᒥᒃᓗ ᐃᓕᓯᖃᑦᑕᕐᓂᖅ ᐃᒻᒥᖅᓲᑦ (IV) ᐱᔪᓐᓇᕐᓂᕐᒧᑦ ᓇᓗᓇᐃᒃᑯᑕᑦ ᐱᔭᕆᐊᖃᖅᑐᐃᓐᓇᑦ. * ᐊᑐᕈᓐᓇᖅᑐᒥᒃ ᐊᖁᑦᑐᓐᓇᐅᑎᖃᕐᓗᓂ. * ᐃᓕᓐᓂᐊᑎᑦᑎᔪᓐᓇᕐᓗᓂ/ᑐᓴᐅᒪᑎᑦᑎᔪᓐᓇᕐᓗᓂ ᑲᔪᓯᓂᖃᑦᑎᐊᖅᑐᒃᑯᒃ ᐃᓄᖕᒧᑦ ᐱᓕᕆᖃᑎᒌᒃᑐᓄᓪᓘᓐᓃᑦ ᐃᓕᖅᑯᓯᖃᑎᒌᙱᑦᑐᓂ. * ᐃᖅᑲᓇᐃᔭᕈᓐᓇᕐᓗᓂ ᐊᔾᔨᒌᙱᕈᓘᔭᖅᑐᓄᑦ ᐱᓕᕆᐊᖃᕈᓐᓇᖅᑯᑐᓄᑦ ᐱᓕᕆᖃᑎᒌᓄᑦ. * ᖃᐅᔨᒪᓂᖃᕐᓗᓂ ᓄᓇᓖᑦ ᖃᓄᐃᓕᖓᓂᕆᔭᖏᓐᓂᒃ ᐃᓄᐃᓪᓗ ᐃᓕᖅᑯᓯᖏᓐᓂᒃ * ᐅᖃᕈᓐᓇᑦᓯᐊᕐᓗᓂ/ᑎᑎᕋᕈᓐᓇᑦᓯᐊᕐᓗᓂ ᐊᑕᐅᓯᐅᓐᖏᑦᑐᒥᒃ ᐃᓕᑕᕆᔭᐅᓯᒪᔪᒥᒃ ᐅᖃᐅᓯᕐᒥᒃ ᓄᓇᕗᒻᒥ ᐊᑑᑎᖃᕋᔭᖅᑐᖅ * ᑖᓐᓇ ᐃᖅᑲᓇᐃᔮᖅ ᐃᑉᐱᓐᓇᕆᐊᑭᑦᑐᓪᓚᕆᒃ. ᐃᖅᑲᖅᑐᖅᑕᐅᔾᔪᑎᒥᓂᖃᓐᖏᒃᐊᓗᕐᒪᖔᖅ ᖃᐅᔨᓴᖅᑕᐅᒋᐊᓕᒃ. |

1. **ᐃᖅᑲᓇᐃᔭᕐᕕᖕᒥᑦ ᖃᓄᐃᑦᑑᓂᖏᑦ**

|  |
| --- |
| **ᑎᑎᕋᕐᓗᒋᑦ ᐱᓕᕆᔭᕆᐊᖃᓪᓚᕆᒃᑐᑦ, ᓯᓚᑖᓂ ᐊᑐᕆᐊᖃᖅᑎᑕᐅᔪᑦ ᐱᓕᕆᐊᒃᓴᒥᓂᒃ ᐱᓕᕆᑎᓪᓗᒍ ᐊᒻᒪ ᐊᔪᕐᓇᖅᑐᖅᓯᐅᓕᕈᑕᐅᔪᓐᓇᖅᑐᑦ ᐃᖅᑲᓇᐃᔭᖅᑎᒧᑦ. ᖃᓄᑎᒋᐅᕙᖕᒪᖔᑦ, ᐊᑯᓂᐅᑎᒋᓂᖏᓪᓗ ᐊᒃᓱᐊᓘᖕᒪᖔᖏᓪᓗ ᑎᒥᒧᑦ ᐊᒃᓱᕈᖕᓇᖅᑐᑦ, ᐊᕙᑖᓂᑦ ᖃᓄᐃᓕᖓᓂᑦ, ᐊᑐᕆᐊᖃᖕᓃᓪᓗ ᐃᒃᐱᖕᓂᐊᔾᔪᑎᖏᑦ ᐃᓱᒪᒧᓪᓗ ᐊᒃᓱᕈᖕᓇᖅᑐᑦ.** |

**ᑎᒥᒃᑯᑦ ᐊᒃᓱᕈᕐᓇᕈᑕᐅᔪᓐᓇᖅᑐᑦ**

|  |
| --- |
| **ᓇᓗᓇᐃᕐᓗᒋᑦ ᑎᒥᒃᑯᑦ ᐊᑦᓱᕈᕐᓇᕐᓂᖏᑦ ᐊᑯᓐᖏᓪᓗ ᖃᓄᑎᒋᓗ ᐊᑑᑎᕙᓐᓂᖏᑦ ᑎᑭᐅᑎᒍᑕᐅᒍᓐᓇᖅᑐᑦ ᑎᒥᒃᑯᑦ ᑕᖃᓂᕐᒧᑦ.** |
| * ᑎᒥᒃᑯᑦ ᖃᓄᐃᓐᖏᑦᑎᐊᕆᐊᓕᒃ ᓄᓇᓕᓐᓂ ᐊᐅᓚᖃᑦᑕᕐᓂᐊᖅᑎᓪᓗᒍ ᓯᓚᓗ ᖃᓄᐃᑦᑑᒐᓗᐊᖅᑲᑦ. * ᐊᔪᙱᓐᓂᖃᕆᐊᓕᒃ ᑭᕕᒃᓯᔪᓐᓇᕐᓗᓂ ᓇᒧᙵᐅᔾᔨᔪᓐᓇᕐᓗᓂᓗ ᐅᕿᙱᑦᑐᓂᒃ ᐱᖁᑎᓂᒃ. |

**ᐊᕙᑎᖓᓄ ᖃᓄᐃᓐᓂᕆᔭᖏᑦ**

|  |
| --- |
| **ᓇᓗᓇᐃᔭᕐᓗᒋᑦ ᖃᓄᕆᑦᑑᓂᖏᑦ ᐱᐅᙱᑦᑐᑦ ᐊᕙᑎᒥ ᖃᓄᐃᖓᓂᐅᔪᑦ ᑕᒪᒃᑯᐊᓗ ᑖᔅᓱᒪ ᐃᖅᑲᓇᐃᔭᖅᑎᐅᑉ ᓵᑦᑎᐊᕐᒥᐅᑕᕆᓕᖅᐸᒃᖢᓂᖏᑦ, ᖃᓄᐃᓗ ᐊᑯᓚᐃᑎᒋᔪᒥᒃ ᖃᓄᐃᓗ ᕿᒪᒥᐅᑎᒋᔪᒥᒃ ᑕᒪᒃᑯᓂᖓ ᓵᑦᑎᐊᕐᒥᐅᑕᖃᖅᐸᖕᒪᖔᑦ. ᐃᓚᓕᐅᑎᓗᒋᑦ ᖃᓄᐃᓕᖓᓂᕆᔭᐅᔪᑦ ᐸᒡᕕᓴᓕᖅᐸᒃᑐᑦ ᐃᖅᑲᓇᐃᔭᕐᓂᕆᔭᐅᔪᒥ ᐊᑐᖅᑕᐅᕙᓪᓕᐊᕙᒃᑐᓂᒃ ᓄᒃᑕᕐᓂᕐᒧᓪᓗ ᐊᑐᖅᑕᐅᔭᕆᐊᖃᖅᐸᒃᑐᓂᒃ.** |
| * ᐱᔨᖅᑎᕋᕆᐊᖃᖅᐸᒃᐳᖅ ᓯᓚᑦᑎᐊᕙᐅᙱᒃᑲᓗᐊᑎᓪᓗᒍ. * ᐊᕐᕌᒎᑉ ᖃᖓᒃᑰᕐᓂᖓᓄᑦ ᖃᐅᒪᑦᑎᐊᙱᕐᐸᖕᓂᖓᓄᑦ. |

**ᐃᒃᐱᒋᔭᒃᑯᑦ ᐊᒃᓱᕉᑕᐅᔪᑦ**

|  |
| --- |
| **ᓇᓗᓇᐃᕐᓗᒋᑦ ᓴᓇᔨᐅᔫᑉ ᐃᒃᐱᒋᔭᖏᓐᓄᑦ ᐱᔭᕆᐊᖃᕋᔭᖅᑐᑦ ᖃᓄᐃᑦᑑᓂᖏᑦ ᖃᓄᖅᑑᕐᓂᐊᕐᓗᓂ ᐊᒃᑐᖅᓯᓂᒃᑯᑦ, ᓇᐃᒪᓂᒃᑯᑦ, ᑕᐅᑐᖕᓂᒃᑯᑦ ᑐᓵᓂᒃᑯᓪᓗ, ᐊᒻᒪ ᖃᓄᖅᑑᖅᑐᑦ ᓱᒃᑲᓕᓂᖓᒍᑦ ᑕᒻᒪᖅᓯᒪᙱᓐᓂᖏᑦ.** |
| * ᐊᑐᕆᐊᓕᒃ ᑕᒪᐃᓐᓂᑦᑎᐊᖅ ᑎᒥᒥ ᐃᒃᐱᒋᔾᔪᑕᐅᕙᒃᑐᓂᒃ. * ᓵᑦᑎᐊᕐᒥᐅᑕᖃᖃᑦᑕᕐᓗᓂ ᐊᐅᖕᒥᒃ ᑎᒥᒥᓪᓗ ᐃᒪᕆᔭᐅᔪᓂᒃ − ᖁᐊᖅᓵᕐᓇᕈᓐᓇᕐᓂᖓ ᒥᑭᒡᓕᒋᐊᖅᓯᒪᑎᑕᐅᔪᓐᓇᖅᐳᖅ ᐊᑐᖅᑐᖃᕐᓗᓂ ᑭᒃᑯᑐᐃᓐᓇᓄᑦ ᖁᐊᖅᓵᕐᓇᖅᑕᐃᓕᒪᔾᔪᑕᐅᕙᒃᑐᓂᒃ. * ᐆᒪᔪᕐᓂᒃ ᐊᖏᕐᕋᒧᑦ ᐳᓚᕋᖅᑎᓪᓗᒍ ᐱᑕᖃᑐᐃᓐᓇᕆᐊᖃᖅᑐᓂ * ᓵᑦᑎᐊᕐᒥᐅᑕᖃᖅᐸᒡᓗᓂ ᐃᓱᒪᒃᑯᑦ ᐃᒃᐱᒋᔭᒃᑯᑦ ᐊᔪᕐᓇᖅᑐᓂᒃ ᐋᓐᓂᖅᓯᕆᔪᖃᑐᐃᓐᓇᕆᐊᖃᖅᐸᒡᓗᓂᓘᓐᓃᑦ ᐊᖏᕐᕋᕆᔭᐅᔪᓄᙵᐅᒑᖓᒥ. * ᓵᑦᑎᐊᕐᒥᐅᑕᖃᖅᐸᒡᓗᓂ ᐱᓕᕆᕝᕕᒋᔭᐅᔪᓂᒃ ᐱᓯᒪᔪᓂᒃ ᐊᐃᑦᑐᕐᓘᑕᐅᔪᓐᓇᖅᑐᓂᒃ − ᖁᐊᖅᓵᕐᓇᕐᓂᖓ ᒥᑭᒡᓕᒋᐊᖅᑎᑕᐅᔪᓐᓇᖅᐳᖅ ᑲᔪᓯᑎᑦᑎᕙᒡᓗᓂ ᐱᑖᖅᑕᐃᓕᒪᔾᔪᑎᓂᒃ ᑲᐱᔭᐅᓂᕐᒥᒃ ᐊᑐᖅᐸᒡᓗᓂᓗ ᐊᐃᑦᑐᕐᓘᑕᐅᔪᓐᓇᖅᑐᓄᑦ ᐊᐅᓚᑦᑎᕝᕕᖃᕐᓂᕐᒥᒃ ᐊᑐᖅᑕᐅᕙᒃᑐᓂᒃ. * ᓵᑦᑎᐊᕐᒥᐅᑕᖃᖅᐸᒡᓗᓂ ᐊᑦᑕᕐᓇᖅᑐᓄᑦ ᐱᖁᑎᓄᑦ − ᐊᑦᑕᕐᓇᖅᑐᒦᓐᓂᖅ ᒥᒃᖠᒋᐊᖅᑕᐅᔪᓐᓇᖅᑐᖅ ᐱᓇᔪᒍᑎᖃᕐᓗᓂ ᐃᖅᑲᓇᐃᔭᖅᑎᓄᑦ ᐊᑦᑕᕐᓇᖅᑕᐃᓕᒪᔾᔪᑎᓄᑦ (WHMIS−ᒥᒃ) ᖃᐅᔨᒪᓗᓂ |

**ᐃᓱᒪᒃᑯᑦ ᐊᑦᓱᕈᕐᓇᖅᑐᑦ**

|  |
| --- |
| **ᓇᓗᓇᐃᕐᓗᒋᑦ ᐃᑉᐱᓐᓂᐊᓂᒃᑯᑦ ᐃᓱᒪᒃᑯᓪᓗ ᑕᖃᒍᑕᐅᒍᓐᓇᑐᐃᓐᓇᕆᐊᓖᑦ:** |
| * ᐱᓕᕆᐊᒃᓴᕐᔪᐊᖑᕙᒃᑐᑦ ᐊᖏᖃᑎᒌᙱᑦᑐᓪᓗ ᓯᕗᓪᓕᖅᐸᐅᔾᔭᐅᔪᒪᔪᑦ ᓴᖅᑭᑎᑦᑎᓕᑐᐃᓐᓇᕆᐊᓖᑦ ᐃᓱᒪᒃᑯᑦ ᐊᒃᓱᕈᕐᓇᖅᑐᒥᒃ. * ᐃᖅᑲᓇᐃᔭᕆᐊᖃᖅᐸᒃᐳᖅ ᐱᓕᕆᖃᑎᒋᔭᐅᕙᒃᑐᓂᒃ ᐊᔾᔨᒌᙱᑦᑐᓂᒃ ᐃᓱᒪᒃᑯᒃ ᐃᒃᐱᒋᔭᐅᕙᒃᑐᓂᒃ. |

**7. ᓇᓗᓇᐃᒃᑯᑕᖅ**

|  |  |
| --- | --- |
| ᐃᖅᑲᓇᐃᔭᖅᑎᐅᑉ ᐊᑐᓕᐅᕈᓯᖓ | ᐊᖓᔪᖅᑳᑉ ᑕᐃᔭᐅᔾᔪᓯᖓ |
| ᑎᑎᕋᖅᓯᒪᔪᖅ ᐊᑎᖓ | ᐊᖓᔪᖅᑳᑉ ᐊᑎᓕᐅᕈᓯᖓ |
| ᐅᓪᓗᖅ  ᓇᓗᓇᐃᖅᓯᕗᖓ ᐅᖃᓕᒫᖅᓯᒪᒋᐊᑦᓴᖅ ᑐᑭᓯᒋᐊᑦᓴᕐᓗ ᑎᒍᒥᐊᖅᑕᐅᔪᓂᒃ ᑕᕝᕙᓂ ᐃᖅᑲᓇᐃᔮᒥ. | ᐅᓪᓗᖅ  ᓇᓗᓇᐃᖅᓯᕗᖓ ᐃᖅᑲᓇᐃᔮᒥᒃ ᓇᓗᓇᐃᔭᐃᔾᔪᑎ ᑕᒻᒪᖅᓯᒪᓐᒋᐊᖓ ᓇᓗᓇᐃᔭᐃᓂᒃᑯᑦ ᑎᒍᒥᐊᖅᑕᐅᔪᓂᒃ ᑕᕝᕙᓂ ᐃᖅᑲᓇᐃᔮᒥ. |
| ᑐᓪᓕᐊᑕ ᐊᖓᔪᖅᑳᑉ ᐊᑎᓕᐅᕈᓯᖓ  ᐅᓪᓗᖅ  ᐊᖏᖅᐳᖓ ᑎᓕᔭᐅᔾᔪᑎᓂᒃ ᑎᒍᒥᐊᕐᓂᐊᖅᑕᓐᓂᒃ ᐃᓗᐊᓐᓂ ᐃᓗᓕᖏᑦᑕ ᐊᑕᔪᑦ ᑎᒥᐅᔪᒧᑦ ᐋᖅᑭᑦᓯᒪᓂᐅᑉ. | |

**8. ᑲᑐᔾᔨᖃᑎᒌᑦ ᑎᑎᕋᖅᓯᒪᓂᖓ ᐊᒻᒧᒃᐸᓪᓕᐊᖓᔪᖅ**

ᐃᓚᓕᐅᑎᓗᒍ ᑎᒥᐅᔪᒨᖓᔪᑦ ᑎᑎᖅᑑᔭᖅᓯᒪᔪᑦ ᓇᓗᓇᐃᖅᓯᔪᑦ ᐃᖅᑲᓇᐃᔮᖅᑖᖅᑑᑉ ᐃᓂᖓᓂᒃ, ᐃᖅᑲᓇᐃᔭᖃᑎᖏᑦᑕ ᐃᓂᖏᓐᓂᒃ, ᐃᖅᑲᓇᐃᔭᖅᑎᖁᑎᒥᓂᒃ (ᐱᑕᖃᖅᐸᑦ) ᐊᒻᒪᓗ ᐊᖓᔪᖅᑳᑉ ᐃᖅᑲᓇᐃᔮᖓᓂᒃ.

**“ᖁᒫᓃᑦᑐᑦ ᐅᖃᖅᓯᒪᔪᑦ ᐅᓂᒃᑲᐅᓯᐅᔾᔪᑕᐅᔪᒪᕗᑦ ᖃᓄᐃᓕᖓᓂᖓᓂ ᖃᓄᐃᓗ ᐊᖏᑎᒋᓂᖓᓂ ᐱᓕᕆᐊᒃᓴᖅ ᐱᓕᕆᐊᖑᓂᐊᖅᑐᖅ ᐃᖅᑲᓇᐃᔮᒃᓴᖅᑎᑕᐅᔪᒧᑦ ᑖᔅᓱᒥᖓ ᐃᖅᑲᓇᐃᔮᒃᓴᒥᒃ. ᑐᕌᒐᖃᙱᑦᑐᑦ ᐊᑕᖐᓂᕐᒥᒃ ᑎᒍᒥᐊᖅᑕᐅᔪᓕᒫᓂᒃ ᐊᐅᓚᓂᓕᒫᓂᓪᓗ ᐱᔭᕆᐊᓕᓐᓂᒃ ᑕᕝᕙᓂ ᐃᖅᑲᓇᐃᔭᒥ”.**

**9.** 9. ᐃᓱᐊᓃᑦᑐᖅ A – ᑎᑎᕋᖅᓯᒪᔪᑦ ᐃᖅᑲᓇᐃᔮᑦ ᐊᑦᑐᐊᔪᓪᓗ ᑐᓴᕋᑦᓴᐃᑦ

|  |  |  |  |
| --- | --- | --- | --- |
| ᓄᓇᓕᒃ | ᐃᖅᑲᓇᐃᔮᖓ | ᑲᒪᔨᖓ | ᑎᑎᕋᖅᑕᐅᓯᒪᓂᖏᓐᓄᑦ ᓇᓗᓇᐃᒃᑯᑕ |
| ᐊᕐᕕᐊᑦ | 10269 | 10072 | 10270-01-3-300-1025405-04 |
| ᖃᒪᓂ'ᑐᐊᖅ | 10-ᓄᑖᑦ | 10072 | 10270-01-3-305-1025405-04 |
| ᐃᖃᓗᒃᑑᑦᑎᐊᖅ | 10151 | 09810 | 10270-01-4-410-1025405-04 |
| ᑭᙵᐃᑦ | 10146 | 10044 | 10270-01-2-210-1025405-04 |
| ᓴᓪᓕᖅ | 10268 | 10072 | 10270-01-3-315-1025405-04 |
| ᐅᖅᓱᖅᑑᖅ | 10148 | 09810 | 10270-01-4-415-1025405-04 |
| ᐃᒡᓗᓕᒃ | 10143 | 10044 | 10270-01-2-230-1025405-04 |
| ᑰᒑᕐᔪᒃ | 10149 | 09810 | 10270-01-4-425-1025405-04 |
| ᖁᕐᓗᖅᑐᖅ | 10150 | 09810 | 10270-01-4-420-1025405-04 |
| ᓇᐅᔮᑦ | 10352 | 10072 | 10270-01-3-325-1025405-04 |
| ᐸᓐᓂᖅᑑᖅ | 10147 | 10044 | 10270-01-2-250-1025405-04 |
| ᒥᑦᑎᒪᑕᓕᒃ | 10145 | 10044 | 10270-01-2-255-1025405-04 |
| ᑲᖏᖅᖠᓂᖅ | 10364 | 10072 | 10270-01-3-320-1025405-04 |
| ᑰᒑᕐᔪᒃ | 10149 | 09810 | 10270-01-4-425-1025405-04 |
| ᐊᕐᕕᐊᑦ | 10269 | 10072 | 10270-01-3-300-1025405-04 |
| ᐃᖃᓗᒃᑑᑦᑎᐊᖅ | 10151 | 09810 | 10270-01-4-410-1025405-04 |
| ᑭᙵᐃᑦ | 10146 | 10044 | 10270-01-2-210-1025405-04 |
| ᓴᓪᓕᖅ | 10268 | 10072 | 10270-01-3-315-1025405-04 |
| ᐅᖅᓱᖅᑑᖅ | 10148 | 09810 | 10270-01-4-415-1025405-04 |